Юрий Ильин өрт кезінде қайда жүрген?
"Юрий Ильин өрт кезінде қайда жүрген?" | "https://abai.kz/post/169924"
TITLE: Юрий Ильин өрт кезінде қайда жүрген?
URL: https://abai.kz/post/169924
META: "Юрий Ильин өрт кезінде қайда жүрген?" | "https://abai.kz/post/169924"
DATE: 14.06.2023
AUTHOR(s): Abai.kz
TOTAL WORDS: 144
TEXT: Төтенше жағдайлар министрлігінің баспасөз қызметі экс-министр Юрий Ильиннің Абай облысында орман өрті басталған күндері қайда болғаны туралы мәлімет жариялады. «Әлеуметтік желілердегі видеода Төтенше жағдайлар экс-министрі Юрий Ильин Абай облысындағы орман өрті кезде Дубайда жүрген болуы мүмкін екені айтылған. Ол шындыққа жанаспайды. Өйткені экс-министр 8-9 маусым күндері Солтүстік Қазақстан облысына жұмыс сапарымен барған болатын», - деп жазылған ресми мәліметте. Ведомствоның баспасөз қызметі осы мәліметтің дәлелі ретінде аталмыш сапарға қатысты министрліктің ресми сайтында жарық көрген ақпараттардың сілтемелерін ұсынған. Ол сілтемелерден Юрий Ильиннің 8-9 маусым күндері Солтүстік Қазақстан облысына жұмыс сапарымен баратыны алдын ала хабарланғанын, аталмыш күндері қандай нысандарды аралап, қандай ұжымдармен кездескенін көруге болады. «Айта кетейік, Ю.Ильин Абай облысындағы өртке байланысты СҚО-ға жұмыс сапарын тоқтатып, ТЖМ-нің Дағдарыс жағдайларында басқару орталығындағы штабқа өзі жетекшілік етті», - делінген министрлік хабарламасында. Еске салайық, 10 маусым күні Мемлекет басшысының Жарлығымен Юрий Ильин Қазақстан Республикасының Төтенше жағдайлар министрі лауазымынан босатылды. Abai.kz
